title: 2013/296/EU: Neuvoston päätös, annettu 13 päivänä toukokuuta 2013 , viisumien myöntämisen helpottamisesta tehdyn Euroopan yhteisön ja Moldovan tasavallan välisen sopimuksen muuttamista koskevan Euroopan unionin ja Moldovan tasavallan välisen sopimuksen tekemisestä#Euroopan unionin ja Moldovan tasavallan välinen sopimus viisumien myöntämisen helpottamisesta tehdyn Euroopan yhteisön ja Moldovan tasavallan välisen sopimuksen muuttamisesta

text:
               20.6.2013

               FI

               Euroopan unionin virallinen lehti

               L 168/1

      NEUVOSTON PÄÄTÖS,
   annettu 13 päivänä toukokuuta 2013,
   viisumien myöntämisen helpottamisesta tehdyn Euroopan yhteisön ja Moldovan tasavallan välisen sopimuksen muuttamista koskevan Euroopan unionin ja Moldovan tasavallan välisen sopimuksen tekemisestä
   (2013/296/EU)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen,
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Euroopan unionin ja Moldovan tasavallan välinen sopimus viisumien myöntämisen helpottamisesta tehdyn Euroopan yhteisön ja Moldovan tasavallan välisen sopimuksen muuttamisesta, jäljempänä ’sopimus’, allekirjoitettiin 27 päivänä kesäkuuta 2012 neuvoston päätöksen 2012/353/EU (1) mukaisesti sillä varauksella, että sopimuksen tekeminen saatetaan päätökseen.

               (2)

               Sopimus olisi hyväksyttävä.

               (3)

               Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (2) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (4)

               Tällä päätöksellä kehitetään niitä Schengenin säännöstön määräyksiä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (3) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

               (5)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Moldovan tasavallan välinen sopimus viisumien myöntämisen helpottamisesta tehdyn Euroopan yhteisön ja Moldovan tasavallan välisen sopimuksen muuttamisesta unionin puolesta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja nimeää henkilön, jolla on valtuudet antaa Euroopan unionin puolesta sopimuksen 2 artiklassa määrätty ilmoitus osoituksena Euroopan unionin suostumuksesta tulla sopimuksen sitomaksi (4).
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä toukokuuta 2013.

            Neuvoston puolesta

            Puheenjohtaja

         S. COVENEY

      (1)  EUVL L 174, 4.7.2012, s. 4.

      (2)  EYVL L 131, 1.6.2000, s. 43.

      (3)  EYVL L 64, 7.3.2002, s. 20.

      (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.

      Euroopan unionin ja Moldovan tasavallan välinen

         SOPIMUS

      viisumien myöntämisen helpottamisesta tehdyn Euroopan yhteisön ja Moldovan tasavallan välisen sopimuksen muuttamisesta
      EUROOPAN UNIONI
      ja
      MOLDOVAN TASAVALTA,
      jäljempänä ’osapuolet’, jotka
      OTTAVAT HUOMIOON viisumien myöntämisen helpottamisesta tehdyn Euroopan yhteisön ja Moldovan tasavallan välisen sopimuksen, joka tuli voimaan 1 päivänä tammikuuta 2008,
      HALUAVAT edelleen helpottaa henkilökohtaista vuorovaikutusta,
      TUNNUSTAVAT, että viisumivapaan matkustusjärjestelmän käyttöönotto Moldovan tasavallan kansalaisten osalta on tärkeää sopivassa vaiheessa edellyttäen, että olosuhteet mahdollistavat hallitun ja turvallisen liikkuvuuden,
      OTTAVAT HUOMIOON osaksi Euroopan unionia sisällytetystä Schengenin säännöstöstä tehdyn pöytäkirjan ja Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan, jotka on liitetty Euroopan unionista tehtyyn sopimukseen ja Euroopan unionin toiminnasta tehtyyn sopimukseen, ja vahvistavat, että tämän sopimuksen määräyksiä ei sovelleta Yhdistyneeseen kuningaskuntaan eikä Irlantiin,
      OTTAVAT HUOMIOON Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn Tanskan asemaa koskevan pöytäkirjan ja vahvistavat, että tämän sopimuksen määräyksiä ei sovelleta Tanskaan,
      OVAT SOPINEET SEURAAVAA:
      1 artikla
      Muutetaan viisumien myöntämisen helpottamisesta tehty Euroopan yhteisön ja Moldovan tasavallan välinen sopimus, jäljempänä ’sopimus’, tämän artiklan säännösten mukaisesti:

                  1)

                  Korvataan otsikossa sana ”yhteisön” sanalla ”unionin”.

                  2)

                  Korvataan 2 artiklan 1 ja 2 kohdassa sekä 3 artiklan e alakohdassa sana ”yhteisön” ilmaisulla ”Euroopan unionin”.

                  3)

                  Muutetaan 4 artiklan 1 kohta seuraavasti:

                              a)

                              korvataan d alakohta seuraavasti:

                                          ”d)

                                          autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueelle Moldovan tasavallassa rekisteröidyillä ajoneuvoilla:

                                                      —

                                                      Moldovan tasavallan kansainvälistä maantieliikennettä harjoittavien kuljetusliikkeiden kansallisen liiton laatima kirjallinen kutsu, jossa todetaan matkojen tarkoitus, reitti, kesto ja toistumistiheys;”

                              b)

                              korvataan f alakohta seuraavasti:

                                          ”f)

                                          toimittajat ja toimittajien mukana ammattitehtävissä matkustavat tekniset avustajat:

                                                      —

                                                      ammattialajärjestön tai hakijan työnantajan antama todistus tai muu asiakirja, jossa todistetaan, että asianomainen henkilö on ammatiltaan toimittaja ja jossa todistetaan, että matkan tarkoituksena on toimittajan työn tekeminen tai että henkilö on toimittajan mukana ammattitehtävissä matkustava tekninen avustaja;”

                              c)

                              korvataan k alakohta seuraavasti:

                                          ”k)

                                          jäsenvaltioiden alueella laillisesti oleskelevien Moldovan tasavallan kansalaisten tai sen jäsenvaltion alueella, joiden kansalaisia he ovat, oleskelevien Euroopan unionin kansalaisten luona vierailevat lähisukulaiset (puoliso, lapset ja adoptiolapset, vanhemmat ja huoltajat, isovanhemmat ja lapsenlapset):

                                                      —

                                                      vastaanottajana toimivan henkilön kirjallinen kutsu;”

                              d)

                              lisätään alakohta seuraavasti:

                                          ”p)

                                          Euroopan unionin virallisten, rajat ylittävien yhteistyöohjelmien (kuten eurooppalaisen naapuruuden ja kumppanuuden välineen ENPI:n) osanottajat:

                                                      —

                                                      vastaanottajana toimivan organisaation kirjallinen kutsu.”

                  4)

                  Korvataan 5 artiklan 1–3 kohta seuraavasti:
                  ”1.   Jäsenvaltioiden diplomaatti- ja konsuliedustustot myöntävät enintään viisi vuotta voimassa olevia toistuvaisviisumeja seuraaviin ryhmiin kuuluville henkilöille:

                              a)

                              kansallisten ja alueellisten hallitusten ja parlamenttien jäsenet, perustuslakituomioistuimen ja korkeimman oikeuden jäsenet, ellei heille ole tällä sopimuksella myönnetty vapautusta viisumipakosta;

                              b)

                              virallisten valtuuskuntien pysyvät jäsenet, jotka Moldovan tasavallalle osoitetun virallisen kutsun perusteella osallistuvat säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset järjestöt järjestävät jonkin jäsenvaltion alueella;

                              c)

                              jäsenvaltioiden alueella laillisesti oleskelevien Moldovan tasavallan kansalaisten luona vierailevat puolisot ja alle 21-vuotiaat tai huollettavana olevat lapset (myös adoptiolapset) sekä vanhemmat (myös huoltajat);

                              d)

                              liikemiehet ja liikeyritysten edustajat, jotka matkustavat säännöllisesti jäsenvaltioihin;

                              e)

                              toimittajat ja toimittajien mukana ammattitehtävissä matkustavat tekniset avustajat.

                        Poiketen siitä, mitä ensimmäisessä alakohdassa määrätään, kun on ilmeistä, että tarve tai tarkoitus matkustaa usein tai säännöllisesti rajoittuu lyhyempään jaksoon, toistuvaisviisumin voimassaoloaika rajoitetaan kyseiseen kauteen, erityisesti kun

                              —

                              a alakohdassa mainittujen henkilöiden osalta toimikausi,

                              —

                              b alakohdassa mainittujen henkilöiden osalta se ajanjakso, jona henkilö toimii virallisen valtuuskunnan pysyvänä jäsenenä,

                              —

                              c alakohdassa mainittujen henkilöiden osalta Euroopan unionissa oleskelevien Moldovan tasavallan kansalaisten laillisen oleskelun voimassaoloaika,

                              —

                              d alakohdassa mainittujen henkilöiden osalta se ajanjakso, jona henkilö toimii liikeyrityksen edustajana, tai työsopimuksen voimassaoloaika,

                              —

                              e alakohdassa mainittujen henkilöiden osalta työsopimuksen voimassaoloaika,

                        on alle viisi vuotta.
                  2.   Jäsenvaltioiden diplomaatti- ja konsuliedustustot myöntävät enintään yhden vuoden voimassa olevia toistuvaisviisumeja seuraaviin ryhmiin kuuluville henkilöille edellyttäen, että heille on edellisen vuoden aikana myönnetty vähintään yksi viisumi ja että he ovat käyttäneet sitä kohdevaltion maahantuloa ja oleskelua koskevan lainsäädännön mukaisesti:

                              a)

                              virallisten valtuuskuntien jäsenet, jotka Moldovan tasavallalle osoitetun virallisen kutsun perusteella osallistuvat säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jonkin jäsenvaltion alueella;

                              b)

                              kansalaisjärjestöjen edustajat, jotka matkustavat säännöllisesti jäsenvaltioihin osallistuakseen koulutukseen, seminaareihin ja konferensseihin esimerkiksi vaihto-ohjelmien puitteissa;

                              c)

                              kansainvälisille messuille, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat, jotka matkustavat säännöllisesti jäsenvaltioihin;

                              d)

                              autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueelle Moldovan tasavallassa rekisteröidyillä ajoneuvoilla;

                              e)

                              jäsenvaltioiden alueelle kulkevien kansainvälisten junien juna-, kylmäkuljetus- ja veturihenkilöstön jäsenet;

                              f)

                              henkilöt, jotka osallistuvat tieteen, kulttuurin tai taiteen alan toimintaan tai yliopistojen järjestämiin tai muihin vaihto-ohjelmiin ja matkustavat säännöllisesti jäsenvaltioihin;

                              g)

                              opiskelijat ja jatko-opiskelijat, jotka matkustavat säännöllisesti opinto- tai koulutustarkoituksessa esimerkiksi vaihto-ohjelman puitteissa;

                              h)

                              kansainvälisten urheilutapahtumien osanottajat ja henkilöt, jotka matkustavat heidän mukanaan työnsä vuoksi;

                              i)

                              ystävyyskaupunkien tai -kuntien järjestämien virallisten vaihto-ohjelmien osanottajat;

                              j)

                              Euroopan unionin virallisten, rajat ylittävien yhteistyöohjelmien (kuten eurooppalaisen naapuruuden ja kumppanuuden välineen ENPI:n) osanottajat.

                        Poiketen siitä, mitä ensimmäisessä alakohdassa määrätään, kun on ilmeistä, että tarve tai tarkoitus matkustaa usein tai säännöllisesti rajoittuu lyhyempään jaksoon, toistuvaisviisumin voimassaoloaika rajoitetaan kyseiseen kauteen.
                  3.   Jäsenvaltioiden diplomaatti- ja konsuliedustustot myöntävät vähintään kaksi ja enintään viisi vuotta voimassa olevia toistuvaisviisumeja tämän artiklan 2 kohdassa mainittuihin ryhmiin kuuluville henkilöille edellyttäen, että he ovat kahden edellisen vuoden aikana käyttäneet heille myönnettyä yhden vuoden toistuvaisviisumia kohdevaltion maahantuloa ja oleskelua koskevan lainsäädännön mukaisesti, paitsi kun on ilmeistä, että tarve tai tarkoitus matkustaa usein tai säännöllisesti rajoittuu lyhyempään jaksoon, jolloin toistuvaisviisumin voimassaoloaika rajoitetaan kyseiseen kauteen.”

                  5)

                  Muutetaan 6 artikla seuraavasti:

                              a)

                              muutetaan 2 kohta seuraavasti:

                                          i)

                                          korvataan johdanto seuraavasti:
                                          ”2.   Rajoittamatta 4 kohdan soveltamista viisumihakemuksen käsittelymaksusta vapautetaan seuraaviin ryhmiin kuuluvat henkilöt:”

                                          ii)

                                          lisätään a alakohtaan sanan ”kansalaisten” jälkeen seuraava ilmaisu:
                                          ”tai siinä jäsenvaltiossa, joiden kansalaisia he ovat, oleskelevien Euroopan unionin kansalaisten”

                                          iii)

                                          lisätään j alakohtaan sanan ”toimittajat” jälkeen seuraava ilmaisu:
                                          ”ja toimittajien mukana ammattitehtävissä matkustavat tekniset avustajat”

                                          iv)

                                          lisätään alakohdat seuraavasti:

                                                      ”p)

                                                      sellaiset 25-vuotiaat ja sitä nuoremmat henkilöt, jotka osallistuvat voittoa tuottamattomien järjestöjen järjestämiin seminaareihin, konferensseihin tai urheilu-, kulttuuri- tai koulutustapahtumiin;

                                                      q)

                                                      kansalaisjärjestöjen edustajat, jotka matkustavat osallistuakseen koulutukseen, seminaareihin tai konferensseihin esimerkiksi vaihto-ohjelmien puitteissa;

                                                      r)

                                                      Euroopan unionin virallisten, rajat ylittävien yhteistyöohjelmien (kuten eurooppalaisen naapuruuden ja kumppanuuden välineen ENPI:n) osanottajat:”

                                          v)

                                          lisätään alakohta seuraavasti:
                                          ”Ensimmäistä alakohtaa sovelletaan myös silloin, kun matkan tarkoituksena on kauttakulku.”

                              b)

                              lisätään kohta seuraavasti:
                              ”4.   Jos jäsenvaltio tekee viisumin myöntämiseksi yhteistyötä ulkoisen palveluntarjoajan kanssa, ulkoinen palveluntarjoaja voi periä palvelumaksun. Palvelumaksun on oltava oikeassa suhteessa kustannuksiin, joita ulkoiselle palveluntarjoajalle aiheutuu sen suorittaessa tehtäviään, eikä se saa olla enempää kuin 30 euroa. Asianomaisten jäsenvaltioiden on varattava kaikille hakijoille mahdollisuus jättää hakemuksensa suoraan niiden konsulaatteihin. Ulkoisen palveluntarjoajan on suoritettava tehtävänsä viisumisäännöstön mukaisesti ja noudattaen täysin Moldovan lainsäädäntöä.”

                  6)

                  Lisätään artikla seuraavasti:
                  ”6 a artikla
                  Hakemuksen jättäminen ilman hakijan läsnäoloa
                  Jäsenvaltioiden konsulaatit voivat poiketa henkilökohtaista läsnäoloa koskevasta vaatimuksesta siinä tapauksessa, että hakijan luotettavuus ja rehellisyys on tunnettu, ellei hakijan läsnäoloa edellytetä biometristen tunnisteiden keräämistä varten.”

                  7)

                  Korvataan 8 artikla seuraavasti:
                  ”8 artikla
                  Lähtö siinä tapauksessa, että asiakirjat ovat kadonneet tai ne on varastettu
                  Euroopan unionin ja Moldovan tasavallan kansalaiset, jotka ovat kadottaneet henkilöasiakirjansa tai joilta ne on varastettu heidän oleskellessaan Moldovan tasavallan tai jäsenvaltioiden alueella, voivat lähteä kyseiseltä alueelta ilman viisumia tai muuta lupaa esittämällä jäsenvaltion tai Moldovan tasavallan diplomaatti- tai konsuliedustuston heille myöntämän voimassa olevan henkilöasiakirjan, joka oikeuttaa rajanylitykseen.”

                  8)

                  Muutetaan 10 artikla seuraavasti:

                              a)

                              korvataan otsikko seuraavasti:

                                 ”Diplomaatti- ja virkapassit”

                              b)

                              korvataan 2 kohta seuraavasti:
                              ”2.   Moldovan tasavallan kansalaiset, joilla on voimassa oleva biometrinen virkapassi, voivat tulla jäsenvaltioiden alueelle, lähteä alueelta tai kulkea alueen kautta ilman viisumia.”

                              c)

                              lisätään kohta seuraavasti:
                              ”3.   Tämän artiklan 1 ja 2 kohdassa mainitut henkilöt voivat oleskella jäsenvaltioiden alueella yhteensä enintään 90 päivää 180 päivän kuluessa.”

                  9)

                  Muutetaan 12 artiklan 1 kohta seuraavasti:

                              a)

                              korvataan ensimmäisessä virkkeessä sana ”yhteisön” sanalla ”unionin”;

                              b)

                              korvataan toisessa virkkeessä sana ”yhteisöä” ilmaisulla ”Euroopan unionia” ja ilmaisu ”Euroopan yhteisöjen komissio” ilmaisulla ”Euroopan komissio”.

                  10)

                  Muutetaan 13 artikla seuraavasti:

                              a)

                              numeroidaan nykyinen kohta 1 kohdaksi;

                              b)

                              lisätään kohta seuraavasti:
                              ”2.   Yksittäisten jäsenvaltioiden ja Moldovan tasavallan välillä ennen tämän sopimuksen voimaantuloa tehtyjen kahdenvälisten sopimusten tai järjestelyjen määräyksiä, jotka koskevat muun virkapassin kuin biometrisen virkapassin haltijoiden vapauttamista viisumivelvollisuudesta, sovelletaan edelleen rajoittamatta kuitenkaan kyseisten jäsenvaltioiden tai Moldovan tasavallan oikeutta irtisanoa kyseiset kahdenväliset sopimukset tai järjestelyt tai keskeyttää niiden soveltaminen.”

                  11)

                  Lisätään 14 artiklaan ensimmäinen kohta seuraavasti:
                  ”Moldovan tasavalta voi ottaa uudelleen käyttöön viisumivelvollisuuden ainoastaan kaikkien jäsenvaltioiden kansalaisia tai tiettyihin ryhmiin kuuluvia Euroopan unionin kansalaisten ryhmiä varten, ei yksittäisten jäsenvaltioiden kansalaisia tai kansalaisryhmiä varten.”

            2 artikla
      Osapuolet ratifioivat tai hyväksyvät tämän sopimuksen omia menettelyjään noudattaen, ja sopimus tulee voimaan toisen kuukauden ensimmäisenä päivänä siitä päivästä, jona osapuolet ovat ilmoittaneet toisilleen saattaneensa päätökseen edellä tarkoitetut menettelyt.

         Tehty Brysselissä 27 päivänä kesäkuuta 2012 kahtena kappaleena osapuolten virallisilla kielillä, ja jokainen teksti on yhtä todistusvoimainen.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            Pentru Uniunea Europeană

            3a Република Молдова
            Por la República de Moldavia
            Za Moldavskou republiku
            For Republikken Moldova
            Für die Republik Moldau
            Moldova Vabariigi nimel
            Για τη Δημοκρατία της Μολδαβίας
            For the Republic of Moldova
            Pour la République de Moldavie
            Per la Repubblica moldova
            Moldovas Republikas vārdā –
            Moldovos Respublikos vardu
            A Moldovai Köztársaság részéről
            Għar-Repubblika tal-Moldova
            Voor de Republiek Moldavië
            W imieniu Republiki Mołdawii
            Pela República da Moldova
            Pentru Republica Moldova
            Za Moldavskú republiku
            Za Republiko Moldavijo
            Moldovan tasavallan puolesta
            För Republiken Moldavien
            Pentru Republica Moldova

         YHTEINEN JULISTUS MATKUSTUSASIAKIRJOJA KOSKEVASTA YHTEISTYÖSTÄ
         Osapuolet sopivat, että 12 artiklalla perustetun sekakomitean olisi tämän sopimuksen täytäntöönpanoa valvoessaan arvioitava osapuolten matkustusasiakirjojen turvallisuustason vaikutusta tämän sopimuksen toimintaan. Tätä varten osapuolet sopivat ilmoittavansa toisilleen säännöllisesti toimenpiteistä, joita ne toteuttavat välttääkseen sen, että samalle ihmiselle voidaan myöntää useita matkustusasiakirjoja, kehittääkseen matkustusasiakirjojen teknisiä turvaominaisuuksia sekä varmistaakseen matkustusasiakirjojen myöntämisen yksilöllisyyden.

         EUROOPAN UNIONIN JULISTUS ASIAKIRJOISTA, JOTKA ON TOIMITETTAVA HAETTAESSA LYHYTAIKAISTA OLESKELUA VARTEN MYÖNNETTÄVÄÄ VIISUMIA
         Euroopan unioni laatii viisumisäännöstön 48 artiklan 1 kohdan a alakohdan mukaisesti yhtenäisen luettelon vaadittavista lisäselvityksistä, jotta voidaan varmistaa, että Moldovan tasavallasta olevilta hakijoilta vaaditaan periaatteessa samat liiteasiakirjat. Euroopan unioni ilmoittaa Moldovan tasavallalle komiteassa, kun tällainen luettelo on laadittu. Euroopan unioni tiedottaa asiasta myös Moldovan tasavallan kansalaisille viisumisäännöstön 47 artiklan 1 kohdan a alakohdan mukaisesti.

         EUROOPAN UNIONIN JULISTUS YHTEISTYÖSTÄ ULKOISTEN PALVELUNTARJOAJIEN KANSSA
         Euroopan unioni sitoutuu turvautumaan viisumihakemusten vastaanottamisen ulkoistamiseen ainoastaan viimeisenä keinona, jos erityisissä olosuhteissa tai paikalliseen tilanteeseen liittyvistä syistä, kuten hakijoiden suuren määrän vuoksi, hakemusten ja tietojen keruuta ei ole mahdollista järjestää ajoissa ja asianmukaisissa olosuhteissa; tai toiminnan maantieteellistä kattavuutta kyseisen kolmannen maan alueella ei voida varmistaa muulla tavalla; ja jos muut yhteistyömuodot eivät ole kyseisen jäsenvaltion kannalta asianmukaisia.

         EUROOPAN UNIONIN JULISTUS VIISUMIEN MYÖNTÄMISEN HELPOTTAMISESTA PERHEENJÄSENTEN OSALTA
         Euroopan unioni ottaa huomioon Moldovan tasavallan ehdotuksen määritellä laajemmin perheenjäsenet, joiden osalta viisumien myöntämistä olisi helpotettava, sekä merkityksen, joka tähän ryhmään kuuluvien henkilöiden liikkumisen yksinkertaistamisella on Moldovan tasavallalle.
         Helpottaakseen useampien sellaisten henkilöiden liikkuvuutta, joilla on perhesiteitä (erityisesti sisaret ja veljet lapsineen) jäsenvaltioiden alueella laillisesti oleskeleviin Moldovan tasavallan kansalaisiin tai Euroopan unionin kansalaisiin, jotka oleskelevat siinä jäsenvaltiossa, jonka kansalaisia he ovat, Euroopan unioni kehottaa jäsenvaltioiden konsuliedustustoja käyttämään täysimääräisesti hyväkseen viisumisäännöstöön sisältyviä mahdollisuuksia helpottaa viisumien myöntämistä tähän ryhmään kuuluville henkilöille, erityisesti yksinkertaistamalla hakijoilta vaadittavia asiakirjatodisteita, vapauttamalla heidät käsittelymaksusta ja myöntämällä tarvittaessa toistuvaisviisumeja.

         YHTEINEN JULISTUS SVEITSISTÄ JA LIECHTENSTEINISTA
         Osapuolet ottavat huomioon Euroopan yhteisön sekä Sveitsin ja Liechtensteinin läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 26 päivänä lokakuuta 2004 tehdystä sopimuksesta.
         Tämän vuoksi on suotavaa, että Sveitsin ja Liechtensteinin sekä Moldovan tasavallan viranomaiset tekevät viipymättä kahdenväliset sopimukset, joiden mukaan lyhytaikaista oleskelua varten myönnettävien viisumien myöntämistä helpotetaan samalla tavoin kuin muutetussa sopimuksessa.


title: 2013/618/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä ENIAC-yhteisyrityksen talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä ENIAC-yhteisyrityksen talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/345

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä ENIAC-yhteisyrityksen talousarvion toteuttamisesta varainhoitovuonna 2011
   (2013/618/EU)
   EUROOPAN PARLAMENTTI, joka

               —

               ottaa huomioon ENIAC-yhteisyrityksen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen ENIAC-yhteisyrityksen tilinpäätöksestä varainhoitovuodelta 2011 sekä yhteisyrityksen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05755/2013 – C7-0040/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon ENIAC-yhteisyrityksen perustamisesta 20. joulukuuta 2007 annetun neuvoston asetuksen (EY) N:o 72/2008 (4) ja erityisesti sen 11 artiklan 4 kohdan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0105/2013),

               1.

               myöntää ENIAC-yhteisyrityksen toimitusjohtajalle vastuuvapauden yhteisyrityksen talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman ENIAC-yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 6, 10.1.2013, s. 18.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 30, 4.2.2008, s. 21.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä ENIAC-yhteisyrityksen talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon ENIAC-yhteisyrityksen lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen ENIAC-yhteisyrityksen tilinpäätöksestä varainhoitovuodelta 2011 sekä yhteisyrityksen vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05755/2013 – C7-0040/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon ENIAC-yhteisyrityksen perustamisesta 20. joulukuuta 2007 annetun neuvoston asetuksen (EY) N:o 72/2008 (4) ja erityisesti sen 11 artiklan 4 kohdan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0105/2013),

                  A.

                  ottaa huomioon, että ENIAC-yhteisyritys, jäljempänä ’yhteisyritys’, perustettiin 20. joulukuuta 2007 kymmeneksi vuodeksi määrittelemään ja toteuttamaan tutkimusstrategia nanoelektroniikan alan keskeisen osaamisen kehittämiseksi eri sovellusaloilla;

                  B.

                  ottaa huomioon, että yhteisyrityksestä tuli taloudellisesti itsenäinen heinäkuussa 2010;

                  C.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että yhteisyrityksen varainhoitovuoden 2011 tilit ovat luotettavat;

                  D.

                  ottaa huomioon, että tilintarkastustuomioistuin antoi huomautuksia sisältävän lausuman yhteisyrityksen tilien perustana olevien toimien laillisuudesta ja asianmukaisuudesta;

                  E.

                  ottaa huomioon, että unioni osarahoittaa yhteisyritystä kymmenen vuoden ajan enintään 450 000 000 eurolla tutkimuksen seitsemännen puiteohjelman talousarviosta;

         Talousarvio- ja varainhallinto

                  1.

                  panee merkille, että yhteisyrityksen varainhoitovuoden 2011 lopulliseen talousarvioon sisältyi 66 000 000 euroa maksusitoumusmäärärahoja ja 35 000 000 euroa maksumäärärahoja ja että maksusitoumusmäärärahojen käyttöaste oli 97 prosenttia ja maksumäärärahojen 48 prosenttia; panee lisäksi merkille, että toimintaan käytettävissä olevista 63,6 miljoonan euron maksusitoumusmäärärahoista 20,1 miljoonaa euroa käytettiin kokonaissitoumuksen perusteella vuoden 2011 ensimmäiseen ehdotuspyyntöön ja 42,2 miljoonaa euroa käytettiin kokonaissitoumuksen perusteella vuoden 2011 toiseen ehdotuspyyntöön; pyytää laatimaan yksityiskohtaisen kertomuksen, jossa tarkastellaan näiden puutteiden korjaamisen edistymistä ja jossa annetaan konkreettisia ehdotuksia käyttöasteiden nostamiseksi asteittain;

                  2.

                  pitää valitettavana, että yhteisyrityksen määrärahat, jotka olisi pitänyt käyttää vuoden 2010 loppuun ja vuoden 2011 loppuun mennessä, vapautettiin tammikuussa 2012 ja että toimintaa koskevassa vuoden 2010 talousarvion budjettikohdassa olevaa 2,8 miljoonan euron käyttämätöntä kokonaissitoumusta, jonka viimeinen toteutuspäivä oli 31. joulukuuta 2011, ei vapautettu; panee merkille, että yhteisyritys on toteuttanut toimia, jotta tämä ei toistuisi tulevaisuudessa, ja laatinut yksityiskohtaisen menettelyn, jolla hallinnoidaan tilien päättämistä vuoden lopussa ja asetetaan ehdottomat määräajat;

                  3.

                  on huolissaan siitä, että yhteisyrityksen tilinpäätös sai tilintarkastustuomioistuimelta huomautuksia sisältävän lausuman yhteisyrityksen tilien perustana olevien toimien laillisuudesta ja asianmukaisuudesta sillä perusteella, että yhteisyritys ei pystynyt arvioimaan, saadaanko jälkitarkastusstrategian perusteella riittävä varmuus tilien perustana olevien toimien laillisuudesta ja asianmukaisuudesta; toistaa, että yhteistyrityksen olisi parannettava viipymättä ennakkotarkastustensa laatua erityisesti avustusten hallinnoinnin osalta, ja pyytää, että vastuuvapauden myöntävälle viranomaiselle ilmoitetaan yhteisyrityksen toteuttamien myöhempien jälkitarkastusten tulokset; odottaa, että tilintarkastustuomioistuin voi riippumattomien tarkastustensa perusteella antaa vastuuvapauden myöntävälle viranomaiselle oman lausuntonsa yhteisyrityksen jälkitarkastusstrategian tehokkuudesta;

                  4.

                  muistuttaa, että yhteisyritys hyväksyi vuonna 2010 jälkitarkastusstrategian, joka on keskeinen väline arvioitaessa toimien laillisuutta ja asianmukaisuutta, ja että strategian täytäntöönpano alkoi vuonna 2011; panee merkille, että hankkeita koskevien menoilmoitusten tarkastukset on annettu osakasvaltioiden kansallisten rahoitusviranomaisten tehtäväksi, mutta viranomaisten kanssa tehdyissä hallinnollisissa sopimuksissa ei täsmennetä kyseisiin tarkastuksiin liittyviä käytännön järjestelyjä; panee lisäksi merkille, että yhteisyritys ei ollut saanut riittäviä tietoja kansallisten rahoitusviranomaisten tilintarkastusstrategioista; pitää valitettavana, että kansalliset rahoitusviranomaiset eivät olleet toteuttaneet jälkitarkastuksia vuoden 2011 loppuun mennessä maksettujen avustusten osalta ja kehottaa yhteisyritystä ilmoittamaan toteuttamansa jatkotoimet vastuuvapauden myöntävälle viranomaiselle;

         Ehdotuspyyntömenettelyt

                  5.

                  panee merkille, että vuosien 2008, 2009 ja 2010 ehdotuspyyntömenettelyt johtivat avustussopimuksiin, joiden kokonaismäärä oli 107,9 miljoonaa euroa, joka on 25 prosenttia enimmäisrahoitusosuudesta, jonka unioni voi suunnata yhteisyritykselle tutkimustoimintoja varten, ja että vuonna 2011 käynnistettiin kaksi ehdotuspyyntömenettelyä, joiden arvo on yhteensä 62,3 miljoonaa euroa; panee merkille, että vuonna 2012 käynnistettiin toiset kaksi ehdotuspyyntömenettelyä, joiden arvo on yhteensä 84,5 miljoonaa euroa ja että vuonna 2013 olisi käynnistettävä 185,3 miljoonan euron ehdotuspyyntömenettelyt (42 prosenttia), jotta käytettävissä oleva 440 000 000 euron suuruinen unionin rahoitusosuus saataisiin käytettyä kokonaisuudessaan; kehottaa yhteisyritystä käyttämään mahdollisimman hyvin nanoelektroniikka-alan yhteisen teknologia-aloitteen toteuttamiseen myönnettyjä voimavaroja;

         Sisäisen valvonnan järjestelmät

                  6.

                  toistaa yhteisyritykselle esittämänsä kehotuksen, että sen olisi pantava täysimääräisesti täytäntöön sisäisen valvonnan menettelyt ja varainhoidon tietojärjestelmät; panee merkille, että tästä on aiheutunut taloudellisessa raportoinnissa merkittäviä virheitä ja viipeitä, joiden osalta tilanne korjattiin ennen lopullisen tilinpäätöksen hyväksymistä;

                  7.

                  toteaa, että yhteisyrityksen tilinpitäjä validoi taloushallinto- ja kirjanpitojärjestelmät (ABAC ja SAP); panee kuitenkin merkille, ettei järjestelmien perustana olevia toimintaprosesseja ollut validoitu eikä vuoden 2011 aikana varsinkaan ollut validoitu prosessia, jonka avulla kansallisilta viranomaisilta saadaan taloudellisia tietoja menoilmoituksista ja maksujen suorittamisesta niiden perusteella; pyytää yhteisyritystä tiedottamaan vastuuvapauden myöntävälle viranomaiselle, missä vaiheessa järjestelmien perustana olevien toimintaprosessien validointi on;

         Sisäinen tarkastus

                  8.

                  panee merkille, että yhteisyrityksen varainhoitoa koskeviin säännöksiin ei ole vielä sisällytetty puiteasetuksen säännöstä, joka koskee komission sisäisen tarkastajan toimivaltuuksia; panee kuitenkin merkille, että komission sisäisen tarkastuksen osasto teki vuonna 2011 riskiarvioinnin, jonka tulosten perusteella 22. marraskuuta 2011 hallintoneuvoston hyväksyttäväksi esitettiin vuosia 2012–2014 koskeva strateginen tarkastussuunnitelma; palauttaa mieliin, että vuoden 2011 lopussa yhteisyritys ei ollut vielä perustanut sisäisen tarkastuksen yksikköä, mutta vuonna 2012 yhteisyritys päätti nimetä yhden oman työntekijänsä jäsenen sisäisen tarkastuksen toiminnon tehtäviin;

         ENIAC-osakasvaltioiden osuudet

                  9.

                  panee merkille, että viidessä ensimmäisessä ehdotuspyyntömenettelyssä ENIAC-osakasvaltioiden rahoitusosuudet olivat 1,55-kertaiset unionin rahoitusosuuteen verrattuna, mikä on vastoin yhteisyrityksen yhtiöjärjestyksen periaatetta, jonka mukaan ENIAC-jäsenvaltioiden rahoitusosuuksien on oltava yhteensä vähintään 1,8-kertaiset unionin rahoitusosuuteen verrattuna ja yhteisyrityksen avustusten osuus voi olla enintään 16,7 prosenttia hankkeiden tukikelpoisten kulujen kokonaismäärästä;

                  10.

                  ei hyväksy sitä, että Kreikka käyttää unionin rakennerahastovaroja kattamaan kansallisia maksuosuuksiaan ENIAC-hankkeiden kreikkalaisille edunsaajille sen sijaan, että tarjoaisi kansallista rahoitusta, ja että yhteisyritys on hyväksynyt Kreikan osallistumisen jatkumisen ENIAC-hankkeissa, mutta ei tarjoa rahoitusta kreikkalaisille edunsaajille, koska neuvoston asetuksen (EY) N:o 1083/2006 (6) mukaisesti unionin rakennerahastoista yhteisrahoitetut menot eivät voi saada tukea unionin muista rahoitusvälineistä; vaatii komissiota tiedottamaan vastuuvapauden myöntävälle viranomaiselle tämän tilanteen laillisuudesta mahdollisimman pikaisesti;

         Vuotuinen toimintakertomus

                  11.

                  panee merkille, että vuotuisessa toimintakertomuksessa esitetään tietoja yhteisyrityksen toiminnan tuloksista mutta siinä ei arvioida sisäisen valvonnan järjestelmän tehokkuutta ja vaikuttavuutta; toteaa, että vuotuisessa toimintakertomuksessa on seuraavia puutteita:

                              —

                              jälkitarkastusstrategian täytäntöönpanosta ei ole annettu riittävästi tietoja; tietojen perusteella ei voida päätellä, toimiiko kyseinen keskeinen valvontamenettely vaikuttavalla tavalla; tästä olisi ollut syytä esittää varauma;

                              —

                              toimintakertomus ei sisällä tietoja tilinpitäjän suorittamasta varainhoito- ja kirjanpitojärjestelmien osittaisesta validoinnista;

                              —

                              kirjanpidossa ja taloudellisessa raportoinnissa havaituista valvontapuutteista ei esitetty varaumaa vuotuisessa toimintakertomuksessa;

         Muut hallintokysymykset

                  12.

                  panee merkille, että yhteisyritys laati vuonna 2011 toiminnan jatkuvuutta koskevan suunnitelman ja edistyi tietotekniikkaa koskevien turvallisuusperiaatteiden vakioinnissa; panee merkille, että palautussuunnitelman loppuunsaattaminen vaatii vielä lisätyötä;

                  13.

                  suhtautuu myönteisesti siihen, että yhteisyrityksen ja isäntävaltiona toimivan Belgian välillä tehtiin 3. helmikuuta 2012 sopimus toimistotiloista, etuoikeuksista ja vapauksista sekä muusta Belgian yhteisyritykselle antamasta tuesta;

         Muut asiat

         Mahdollinen sulautuminen ARTEMIS-yhteisyrityksen kanssa

                  14.

                  katsoo, että olisi toteutettava sulautumista ARTEMIS-yhteisyrityksen kanssa koskeva kustannus-hyötyanalyysi ja että tämän analyysin tulokset olisi ilmoitettava parlamentille; toteaa, että kyseisessä raportissa olisi tuotava esiin sulautumisen mahdolliset edut ja haitat;

                  15.

                  muistuttaa tilintarkastustuomioistuimelle esittämästään kehotuksesta toimittaa kohtuullisessa määräajassa parlamentille erityiskertomus yhteisyritysten luonteesta johtuvista yhteisistä ongelmista, jotka yhteisyritysten olisi ratkaistava yhdessä kumppaneidensa kanssa, jotta varmistetaan yhteisyritysten tuottama lisäarvo sekä unionin tutkimusta, teknologista kehitystyötä ja esittelyä koskevien ohjelmien tehokas täytäntöönpano; panee lisäksi merkille, että kyseisessä kertomuksessa olisi esitettävä myös arvio yhteisyritysten ja niiden rakenteiden tehokkuudesta.

         (1)  EUVL C 6, 10.1.2013, s. 18.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 30, 4.2.2008, s. 21.

         (5)  EYVL L 357, 31.12.2002, s. 72.

         (6)  EUVL L 210, 31.7.2006, s. 25.


title: 2010/700/EU: Neuvoston päätös, annettu 21 päivänä lokakuuta 2010 , Euroopan yhteisöjen ja niiden jäsenvaltioiden sekä Israelin valtion välisestä assosioinnista tehdyllä Euro–Välimeri-sopimuksella perustetussa assosiointineuvostossa noudatettavasta Euroopan unionin kannasta sosiaaliturvajärjestelmien yhteensovittamista koskevien määräysten antamiseen#Luonnos – Euroopan yhteisöjen ja niiden jäsenvaltioiden sekä Israelin valtion välisestä assosioinnista tehdyllä Euro–Välimeri-sopimuksella perustetun assosiointineuvosto päätös N:o …/…, annettu …, Euro–Välimeri-sopimukseen sisältyvistä sosiaaliturvajärjestelmien yhteensovittamista koskevista määräyksistä

text:
               23.11.2010

               FI

               Euroopan unionin virallinen lehti

               L 306/21

         NEUVOSTON PÄÄTÖS,
   annettu 21 päivänä lokakuuta 2010,
   Euroopan yhteisöjen ja niiden jäsenvaltioiden sekä Israelin valtion välisestä assosioinnista tehdyllä Euro–Välimeri-sopimuksella perustetussa assosiointineuvostossa noudatettavasta Euroopan unionin kannasta sosiaaliturvajärjestelmien yhteensovittamista koskevien määräysten antamiseen
   (2010/700/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 2 kohdan b alakohdan yhdessä 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Israelin valtion välisestä assosioinnista tehdyn Euro–Välimeri-sopimuksen (1), jäljempänä ’sopimus’, 65 artiklassa määrätään, että assosiointineuvosto antaa päätöksellään soveltuvia määräyksiä, joilla pannaan täytäntöön sopimuksen 64 artiklassa esitetyt tavoitteet.

               (2)

               Assosiointineuvoston 11 päivänä huhtikuuta 2005 Euroopan naapuruuspolitiikan yhteydessä hyväksymän EU:n ja Israelin toimintasuunnitelman tavoitteen 2.3.3 ensimmäisessä luetelmakohdassa kehotetaan assosiointineuvostoa tekemään päätös, jolla pannaan täytäntöön mainitun sopimuksen 65 artikla.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan N:o 22 1 ja 2 artiklan mukaisesti Tanska ei osallistu tämän päätöksen hyväksymiseen, se ei sido Tanskaa eikä sitä sovelleta Tanskaan.

               (4)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 1 ja 2 artiklan mukaisesti nämä jäsenvaltiot eivät osallistu tämän päätöksen antamiseen, se ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan yhteisöjen ja niiden jäsenvaltioiden sekä Israelin valtion välisestä assosioinnista tehdyllä Euro–Välimeri-sopimuksella perustetussa assosiointineuvostossa noudatettava Euroopan unionin kanta, joka koskee kyseisen sopimuksen 64 artiklan täytäntöönpanoa, pohjautuu tähän päätökseen liitettyyn luonnokseen assosiointineuvoston päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 21 päivänä lokakuuta 2010.

            Neuvoston puolesta

            Puheenjohtaja

         J. MILQUET

      (1)  EYVL L 147, 21.6.2000, s. 3.

      Luonnos
      Euroopan yhteisöjen ja niiden jäsenvaltioiden sekä Israelin valtion välisestä assosioinnista tehdyllä Euro–Välimeri-sopimuksella perustetun
      ASSOSIOINTINEUVOSTO PÄÄTÖS N:o …/…,
      annettu …,
      Euro–Välimeri-sopimukseen sisältyvistä sosiaaliturvajärjestelmien yhteensovittamista koskevista määräyksistä
      ASSOSIOINTINEUVOSTO, joka
      ottaa huomioon Euroopan yhteisöjen ja niiden jäsenvaltioiden sekä Israelin valtion välisestä assosioinnista tehdyn Euro–Välimeri-sopimuksen (1) ja erityisesti sen 65 artiklan,
      sekä katsoo seuraavaa:

                  (1)

                  Euroopan yhteisöjen ja niiden jäsenvaltioiden sekä Israelin valtion välisestä assosioinnista tehdyn Euro–Välimeri-sopimuksen 64 artiklassa määrätään Israelin ja jäsenvaltioiden sosiaaliturvajärjestelmien yhteensovittamisesta ja esitetään tällaisen yhteensovittamisen periaatteet.

                  (2)

                  Sopimuksen 65 artiklassa määrätään lisäksi, että assosiointineuvosto antaa päätöksen, jolla pannaan täytäntöön 64 artiklassa olevat tavoitteet.

                  (3)

                  Assosiointineuvoston 11 päivänä huhtikuuta 2005 Euroopan naapuruuspolitiikan yhteydessä hyväksymän EU:n ja Israelin toimintasuunnitelman tavoitteen 2.3.3 ensimmäisessä luetelmakohdassa kehotetaan tekemään päätös, jolla pannaan täytäntöön sopimuksen 65 artikla.

                  (4)

                  Ottaen huomioon syrjimättömyysperiaatteen soveltamisen tässä päätöksessä ei olisi annettava mitään lisäoikeuksia sellaisten toisen sopimuspuolen alueella esiintyneiden tiettyjen seikkojen tai tapahtumien nojalla, joita ei ensimmäisen sopimuspuolen lainsäädännössä ole otettu huomioon, lukuun ottamatta oikeutta joidenkin etuuksien siirtoon.

                  (5)

                  Tätä päätöstä sovellettaessa israelilaisten työntekijöiden oikeutta perhe-etuuksiin olisi koskettava edellytys, jonka mukaan heidän perheenjäsenensä oleskelevat laillisesti kyseisten työntekijöiden kanssa siinä jäsenvaltiossa, jossa nämä työntekijät työskentelevät. Tällä päätöksellä ei olisi myönnettävä oikeutta perhe-etuuksiin jossakin muussa valtiossa, kuten Israelissa, oleskelevien työntekijän perheenjäsenten osalta.

                  (6)

                  Neuvoston asetuksella (EY) N:o 859/2003 (2) on jo ulotettu asetuksen (ETY) N:o 1408/71 ja asetuksen (ETY) N:o 574/72 säännökset koskemaan kolmansien maiden kansalaisia, joita kyseiset säännökset eivät koske yksinomaan heidän kansalaisuutensa vuoksi. Asetukseen (EY) N:o 859/2003 sisältyy jo periaate, jonka mukaan israelilaisten työntekijöiden eri jäsenvaltioissa ansaitsemat vakuutuskaudet lasketaan yhteen tiettyjä etuuksia koskevien oikeuksien osalta, kuten sopimuksen 64 artiklan 1 kohdan ensimmäisessä luetelmakohdassa määrätään.

                  (7)

                  Voi olla tarpeen antaa Israelin lainsäädännön ominaispiirteitä vastaavia erityissäännöksiä, jotta helpotetaan yhteensovittamista koskevien sääntöjen soveltamista.

                  (8)

                  Jotta varmistettaisiin jäsenvaltioiden ja Israelin sosiaaliturvajärjestelmien yhteensovittamisen sujuva toiminta, on tarpeen antaa erityissäännöksiä jäsenvaltioiden ja Israelin välisestä yhteistyöstä sekä asianomaisen henkilön ja toimivaltaisen valtion laitoksen välisestä yhteistyöstä.

                  (9)

                  Olisi annettava siirtymäsäännökset tämän päätöksen soveltamisalaan kuuluvien henkilöiden suojaamiseksi ja sen varmistamiseksi, että he eivät menetä oikeuksia päätöksen voimaantulon johdosta,

            ON HYVÄKSYNYT TÄMÄN PÄÄTÖKSEN:
      I   OSA

         YLEISET SÄÄNNÖKSET

      1 artikla
      Määritelmät
      1.   Tässä päätöksessä tarkoitetaan:

                  a)

                  ’sopimuksella’ Euroopan yhteisöjen ja niiden jäsenvaltioiden sekä Israelin valtion välisestä assosioinnista tehtyä Euro–Välimeri-sopimusta;

                  b)

                  ’asetuksella’ sosiaaliturvajärjestelmien yhteensovittamisesta 29 päivänä huhtikuuta 2004 annettua Euroopan parlamentin ja neuvoston asetusta (EY) N:o 883/2004 (3) sellaisena kuin sitä sovelletaan Euroopan unionin jäsenvaltioissa;

                  c)

                  ’täytäntöönpanoasetuksella’ sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä16 päivänä syyskuuta 2009 annettua Euroopan parlamentin ja neuvoston asetusta (EY) N:o 987/2009 (4);

                  d)

                  ’jäsenvaltiolla’ Euroopan unionin jäsenvaltiota;

                  e)

                  ’työntekijällä’

                              i)

                              jäsenvaltion lainsäädännön osalta asetuksen 1 artiklan a alakohdassa tarkoitetussa palkkatyössä olevaa henkilöä,

                              ii)

                              Israelin lainsäädännön osalta kyseisessä lainsäädännössä tarkoitetussa palkkatyössä olevaa henkilöä;

                  f)

                  ’perheenjäsenellä’

                              i)

                              jäsenvaltion lainsäädännön osalta asetuksen 1 artiklan i alakohdassa tarkoitettua perheenjäsentä,

                              ii)

                              Israelin lainsäädännön osalta kyseisessä lainsäädännössä tarkoitettua perheenjäsentä;

                  g)

                  ’lainsäädännöllä’

                              i)

                              jäsenvaltioiden osalta asetuksen 1 artiklan l alakohdassa tarkoitettua tämän päätöksen soveltamisalaan kuuluviin etuisuuksiin sovellettavaa lainsäädäntöä,

                              ii)

                              Israelin osalta vastaavaa Israelissa sovellettavaa asiaankuuluvaa, tämän päätöksen soveltamisalaan kuuluviin etuisuuksiin liittyvää lainsäädäntöä;

                  h)

                  ’etuuksilla’

                              —

                              vanhuuseläkkeitä,

                              —

                              perhe-eläkkeitä,

                              —

                              työtapaturma- ja ammattitautieläkkeitä,

                              —

                              työkyvyttömyyseläkkeitä,

                              —

                              perheavustuksia,

                  i)

                  ’siirrettävillä etuuksilla’

                              i)

                              jäsenvaltioiden osalta:

                                          —

                                          vanhuuseläkkeitä,

                                          —

                                          perhe-eläkkeitä,

                                          —

                                          työtapaturma- ja ammattitautieläkkeitä,

                                          —

                                          työkyvyttömyyseläkkeitä,

                                    sellaisina kuin asetuksessa tarkoitetaan, lukuun ottamatta asetuksen liitteessä X määritettyjä maksuihin perustumattomia erityisiä rahaetuuksia,

                              ii)

                              Israelin osalta vastaavia Israelin lainsäädännössä edellytettyjä etuuksia, lukuun ottamatta tämän päätöksen liitteessä I määritettyjä maksuihin perustumattomia erityisiä rahaetuuksia.

            2.   Muilla tässä päätöksessä käytetyillä termeillä tarkoitetaan:

                  a)

                  jäsenvaltioiden osalta termeille asetuksessa ja täytäntöönpanoasetuksessa annettua merkitystä,

                  b)

                  Israelin osalta Israelissa sovellettavassa asiaankuuluvassa lainsäädännössä niille annettua merkitystä.

            2 artikla
      Henkilöllinen soveltamisala
      Tätä päätöstä sovelletaan:

                  a)

                  työntekijöihin, jotka ovat Israelin kansalaisia, jotka ovat tai ovat olleet laillisesti työssä jossakin jäsenvaltiossa ja joihin sovelletaan tai on sovellettu yhden tai useamman jäsenvaltion lainsäädäntöä, ja heidän kuoltua edunsaajiin,

                  b)

                  edellä a alakohdassa tarkoitettujen työntekijöiden perheenjäseniin sillä edellytyksellä, että nämä perheenjäsenet oleskelevat tai ovat oleskelleet laillisesti kyseisen työntekijän kanssa jossakin jäsenvaltiossa tämän työskennellessä siellä,

                  c)

                  työntekijöihin, jotka ovat jonkin jäsenvaltion kansalaisia, jotka ovat tai ovat olleet laillisesti työssä Israelissa ja joihin sovelletaan tai on sovellettu Israelin lainsäädäntöä, ja heidän edunsaajiinsa, sekä

                  d)

                  edellä c alakohdassa tarkoitettujen työntekijöiden perheenjäseniin sillä edellytyksellä, että nämä perheenjäsenet oleskelevat tai ovat oleskelleet laillisesti kyseisen työntekijän kanssa Israelissa tämän työskennellessä siellä.

            3 artikla
      Kohtelun yhdenvertaisuus
      1.   Työntekijöitä, jotka ovat Israelin kansalaisia ja jotka työskentelevät laillisesti jossakin jäsenvaltiossa, sekä heidän kanssaan laillisesti oleskelevia perheenjäseniään kohdellaan 1 artiklan 1 kohdan h alakohdassa tarkoitettujen etuuksien osalta ilman kansalaisuuteen perustuvaa syrjintää suhteessa sen jäsenvaltion kansalaisiin, jossa työntekijät työskentelevät,
      2.   työntekijöitä, jotka ovat jonkin jäsenvaltion kansalaisia ja jotka työskentelevät laillisesti Israelissa, sekä heidän kanssaan laillisesti oleskelevia perheenjäseniään kohdellaan 1 artiklan 1 kohdan h alakohdassa tarkoitettujen etuuksien osalta ilman kansalaisuuteen perustuvaa syrjintää suhteessa Israelin kansalaisiin.
      II   OSA

         JÄSENVALTIOIDEN JA ISRAELIN VÄLISET SUHTEET

      4 artikla
      Asuinpaikkaa koskevista vaatimuksista luopuminen
      1.   Edellä 1 artiklan 1 kohdan i alakohdassa tarkoitettuja siirrettäviä etuuksia, joihin 2 artiklan a ja c alakohdassa tarkoitetuilla henkilöillä on oikeus, ei saa vähentää, muuttaa, keskeyttää, peruuttaa tai takavarikoida sen vuoksi, että etuuden saaja oleskelee:

                  i)

                  jonkin jäsenvaltion lainsäädännön mukaisen etuuden osalta Israelin alueella, tai

                  ii)

                  Israelin lainsäädännön mukaisen etuuden osalta jonkin jäsenvaltion alueella.

            2.   Työntekijän 2 artiklan b alakohdassa tarkoitetuilla perheenjäsenillä on oikeus 1 artiklan 1 kohdan i alakohdassa tarkoitettuihin siirrettäviin etuuksiin samalla tavoin kuin sellaisen työntekijän perheenjäsenillä, joka on kyseisen jäsenvaltion kansalainen, kun nämä perheenjäsenet oleskelevat Israelin alueella.
      3.   Työntekijän 2 artiklan d alakohdassa tarkoitetuilla perheenjäsenillä on oikeus 1 artiklan 1 kohdan i alakohdassa tarkoitettuihin siirrettäviin etuuksiin samalla tavoin kuin sellaisen työntekijän perheenjäsenillä, joka on Israelin kansalainen, kun nämä perheenjäsenet oleskelevat jonkin jäsenvaltion alueella.
      III   OSA

         ERINÄISIÄ SÄÄNNÖKSIÄ

      5 artikla
      Yhteistyö
      1.   Jäsenvaltiot ja Israel toimittavat toisilleen kaikki tiedot sellaisista muutoksista niiden lainsäädäntöön, jotka saattavat vaikuttaa tämän päätöksen täytäntöönpanoon.
      2.   Tämän päätöksen soveltamista varten jäsenvaltioiden ja Israelin viranomaiset ja laitokset antavat toisilleen apua ja toimivat niin kuin panisivat täytäntöön omaa lainsäädäntöään. Mainittujen viranomaisten ja laitosten antama hallinnollinen apu on pääsääntöisesti maksutonta. Jäsenvaltioiden ja Israelin toimivaltaiset viranomaiset voivat kuitenkin sopia, että tietyt kustannukset korvataan.
      3.   Jäsenvaltioiden ja Israelin viranomaiset ja laitokset voivat tämän päätöksen soveltamista varten olla suoraan yhteydessä toisiinsa ja asianomaisiin henkilöihin tai heidän edustajiinsa.
      4.   Tämän päätöksen soveltamisalaan kuuluvilla laitoksilla ja henkilöillä on vastavuoroinen tiedotus- ja yhteistyövelvollisuus tämän päätöksen moitteettoman soveltamisen varmistamiseksi.
      5.   Asianomaisten henkilöiden on ilmoitettava mahdollisimman pian toimivaltaisen jäsenvaltion laitokselle tai Israelin, jos se on toimivaltainen valtio, laitokselle ja asuinjäsenvaltion laitokselle tai Israelin, jos se on asuinvaltio, laitokselle kaikista henkilökohtaisessa tai heidän perheensä tilanteessa tapahtuneista muutoksista, joilla on vaikutuksia heidän oikeuksiinsa etuuksiin tämän päätöksen perusteella.
      6.   Jos 5 kohdassa tarkoitettua ilmoittamisvelvollisuutta ei noudateta, siitä voi aiheutua oikeasuhteisia toimenpiteitä kansallisen lainsäädännön mukaisesti. Toimenpiteiden on kuitenkin oltava vastaavia kuin ne, joita sovelletaan sisäisen lainsäädännön nojalla samanlaisissa tilanteissa, eivätkä ne saa tehdä etuuden hakijoille mahdottomaksi tai liian vaikeaksi käytännössä käyttää heille tällä päätöksellä annettuja oikeuksia.
      7.   Jäsenvaltiot ja Israel voivat kansallisessa lainsäädännössä ottaa käyttöön erityissäännöksiä, joilla varmistetaan, että etuuden saajat, jotka oleskelevat tai asuvat sen valtion ulkopuolella, jossa velallislaitos sijaitsee, täyttävät etuuksiin oikeuttavat edellytykset. Näiden säännösten on oltava oikeasuhtaisia, tämän päätöksen periaatteiden mukaisia eivätkä ne saa sisältää kansalaisuuteen perustuvaa syrjintää. Säännökset annetaan tiedoksi myös assosiointineuvostolle.
      6 artikla
      Hallinnolliset tarkastukset ja lääkärintarkastukset
      1.   Tätä artiklaa sovelletaan 2 artiklassa tarkoitettuihin ja 1 artiklan 1 kohdan i alakohdassa tarkoitettuja siirrettäviä etuuksia saaviin henkilöihin sekä tämän päätöksen täytäntöönpanosta vastaaviin laitoksiin.
      2.   Jos etuuden saaja tai hakija taikka hänen perheenjäsenensä oleskelee tai asuu jäsenvaltion alueella, kun taas velallislaitos sijaitsee Israelissa, taikka Israelissa, kun taas velallislaitos sijaitsee jäsenvaltiossa, etuudensaajan oleskelu- tai asuinpaikan laitos suorittaa velallislaitoksen pyynnöstä lääkärintarkastuksen oleskelu- tai asuinpaikan laitoksen soveltamassa lainsäädännössä säädettyjen menettelyjen mukaisesti.
      Velallislaitos ilmoittaa oleskelu- tai asuinpaikan laitokselle mahdolliset lääkärintarkastuksessa tarvittaessa huomioitavat erityisvaatimukset ja seikat, joihin lääkärintarkastuksen on kohdistuttava.
      Oleskelu- tai asuinpaikan laitoksen on toimitettava raportti lääkärintarkastusta pyytäneelle velallislaitokselle.
      Velallislaitos varaa oikeuden tarkastuttaa etuudensaaja valitsemallaan lääkärillä joko alueella, jossa etuuden saaja tai hakija oleskelee tai asuu, tai maassa, jossa velallislaitos sijaitsee. Etuudensaajaa voidaan pyytää palaamaan velallislaitoksen valtioon kuitenkin vain, jos hän pystyy matkustamaan sinne vaarantamatta terveyttään ja jos velallislaitos maksaa matka- ja asumiskustannukset.
      3.   Jos etuuden saaja tai hakija taikka hänen perheenjäsenensä oleskelee tai asuu jäsenvaltion alueella, kun taas velallislaitos sijaitsee Israelissa, taikka Israelissa, kun taas velallislaitos sijaitsee jäsenvaltiossa, etuudensaajan oleskelu- tai asuinpaikan laitos suorittaa velallislaitoksen pyynnöstä hallinnollisen tarkastuksen.
      Oleskelu- tai asuinpaikan laitoksen on toimitettava raportti velallislaitokselle, joka pyysi hallinnollista tarkastusta.
      Velallislaitos varaa oikeuden tarkastuttaa etuudensaajan tilanne valitsemallaan ammattilaisella. Etuudensaajaa voidaan pyytää palaamaan velallislaitoksen valtioon kuitenkin vain, jos hän pystyy matkustamaan sinne vaarantamatta terveyttään ja jos velallislaitos maksaa matka- ja asumiskustannukset.
      4.   Yksi tai useampi jäsenvaltio ja Israel voivat sopia muista hallinnollisista määräyksistä edellyttäen, että ne ilmoittavat asiasta assosiointineuvostolle.
      5.   Tämän päätöksen 5 artiklan 2 kohdan mukaisesta maksuttoman keskinäisen hallinnollisen avun periaatteesta poiketen tarkastusten suorittamista pyytänyt velallislaitos hyvittää tämän artiklan 2 ja 3 kohdassa tarkoitettujen tarkastusten tosiasialliset kustannukset laitokselle, jota pyydettiin suorittamaan ne.
      7 artikla
      Sopimuksen 79 artiklan soveltaminen
      Sopimuksen 79 artiklaa sovelletaan, jos sopimuspuoli katsoo, että toinen sopimuspuoli ei ole noudattanut 5 ja 6 artiklan mukaisia velvoitteita.
      8 artikla
      Erityissäännökset Israelin lainsäädännön soveltamiseksi
      Assosiointineuvosto voi tarvittaessa antaa liitteessä II erityissäännöksiä Israelin lainsäädännön soveltamiseksi.
      9 artikla
      Kahdenvälisissä sopimuksissa olevat hallinnolliset määräykset
      Jäsenvaltioiden ja Israelin välisiin kahdenvälisiin sopimuksiin sisältyviä hallinnollisia menettelyjä voidaan soveltaa edelleen edellyttäen, että näillä menettelyillä ei ole kielteisiä vaikutuksia asianomaisten henkilöiden tässä päätöksessä vahvistettuihin oikeuksiin tai velvollisuuksiin.
      10 artikla
      Tämän päätöksen täytäntöönpanomenettelyitä täydentävät sopimukset
      Vähintään yksi jäsenvaltio ja Israel voivat tehdä sopimuksia, joiden tarkoituksena on täydentää tämän päätöksen täytäntöönpanoa koskevia hallinnollisia menettelyitä, erityisesti petosten ja virheiden estämiseksi ja torjumiseksi.
      IV   OSA

         SIIRTYMÄ- JA LOPPUSÄÄNNÖKSET

      11 artikla
      Siirtymäsäännökset
      1.   Tämän päätöksen perusteella ei kerry oikeuksia sen voimaantulopäivää edeltävältä ajalta.
      2.   Jollei 1 kohdasta muuta johdu, oikeuden saa tämän päätöksen mukaisesti, vaikka se liittyy päätöksen voimaantulopäivää edeltävään tapahtumaan.
      3.   Etuudet, joita ei ole myönnetty tai joiden suorittaminen on keskeytetty asianomaisen henkilön kansalaisuuden tai asuinpaikan vuoksi, annetaan tai palautetaan henkilön pyynnöstä tämän päätöksen voimaantulopäivästä edellyttäen, että oikeudet, joiden perusteella etuuksia on aiemmin annettu, eivät ole johtaneet kertasuorituksen maksamiseen.
      4.   Jos 3 kohdassa tarkoitettu pyyntö esitetään kahden vuoden kuluessa tämän päätöksen voimaantulopäivästä, päätöksen mukaisesti saadut oikeudet tulevat voimaan tämän päätöksen voimaantulopäivästä alkaen, eikä kyseisiin henkilöihin voida soveltaa minkään jäsenvaltion tai Israelin lainsäädäntöä oikeuksien menettämisestä tai rajoittamisesta.
      5.   Jos 3 kohdassa tarkoitettu pyyntö tehdään kahden vuoden määräajan kuluttua tämän päätöksen voimaantulopäivän jälkeen, oikeudet, joita ei ole menetetty tai jotka eivät ole vanhentuneet, tulevat voimaan pyynnön esittämispäivänä, ellei jonkin jäsenvaltion tai Israelin lainsäädännön suotuisamman säännöksen soveltamisesta muuta johdu.
      12 artikla
      Päätöksen liitteet
      1.   Tämän päätöksen liitteet ovat sen erottamaton osa.
      2.   Liitteitä voidaan Israelin pyynnöstä muuttaa assosiointineuvoston päätöksellä.
      13 artikla
      Voimaantulo
      Tämä päätös tulee voimaan sitä päivää seuraavan ensimmäisen kuukauden ensimmäisenä päivänä, jona se julkaistaan Euroopan unionin virallisessa lehdessä.

         Tehty …

               Assosiointineuvoston puolesta

               Puheenjohtaja

         (1)  EYVL L 147, 21.6.2000, s. 3.

         (2)  EUVL L 124, 20.5.2003, s. 1.

         (3)  EUVL L 166, 30.4.2004, s. 1.

         (4)  EUVL L 284, 30.10.2009, s. 1.

         LIITE I

            LUETTELO MAKSUIHIN PERUSTUMATTOMISTA ERITYISISTÄ RAHAETUUKSISTA ISRAELISSA

         …

         LIITE II

            ERITYISSÄÄNNÖKSET ISRAELIN LAINSÄÄDÄNNÖN SOVELTAMISEKSI

         …


title: 2013/363/Euratom: Komission päätös, annettu 17 päivänä toukokuuta 2013 , Euroopan atomienergiayhteisön (Euratom) ja Korean niemimaan energia-alan kehitysjärjestön (KEDO) välisen sopimuksen tekemisestä#Euroopan atomienergiayhteisön ja Korean niemimaan energia-alan kehitysjärjestön välinen sopimus

text:
               9.7.2013

               FI

               Euroopan unionin virallinen lehti

               L 188/1

      KOMISSION PÄÄTÖS,
   annettu 17 päivänä toukokuuta 2013,
   Euroopan atomienergiayhteisön (Euratom) ja Korean niemimaan energia-alan kehitysjärjestön (KEDO) välisen sopimuksen tekemisestä
   (2013/363/Euratom)
   EUROOPAN KOMISSIO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon neuvoston hyväksynnän,
   sekä katsoo seuraavaa:
   Euroopan atomienergiayhteisön (Euratom) ja Korean niemimaan energia-alan kehitysjärjestön (KEDO) välinen sopimus olisi tehtävä,
   ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan atomienergiayhteisön (Euratom) puolesta Euroopan atomienergiayhteisön (Euratom) ja Korean niemimaan energia-alan kehitysjärjestön (KEDO) välinen sopimus. Sopimuksen teksti on tämän päätöksen liitteenä.
   2 artikla
   Valtuutetaan komission puheenjohtaja tai energia-asioista vastaava komission jäsen allekirjoittamaan sopimus ja toteuttamaan kaikki tarvittavat toimet, joita tämän Euroopan atomienergiayhteisön puolesta tehtävän sopimuksen voimaantulo edellyttää.

      Tehty Brysselissä 17 päivänä toukokuuta 2013.

            Komission puolesta

         Günther OETTINGER

            Komission jäsen

      Euroopan atomienergiayhteisön ja Korean niemimaan energia-alan kehitysjärjestön välinen

         SOPIMUS

      EUROOPAN ATOMIENERGIAYHTEISÖ,
      jäljempänä ’yhteisö’, ja
      KOREAN NIEMIMAAN ENERGIA-ALAN KEHITYSJÄRJESTÖ,
      jäljempänä ’KEDO’,
      jotka ottavat huomioon seuraavaa:

                  (1)

                  KEDO perustettiin Korean niemimaan energia-alan kehitysjärjestön perustamisesta 9 päivänä maaliskuuta 1995 tehdyllä sopimuksella, sellaisena kuin se on muutettuna 19 päivänä syyskuuta 1997 Korean tasavallan, Japanin ja Amerikan yhdysvaltojen hallitusten välisellä sopimuksella.

                  (2)

                  Yhteisön ja KEDO:n välillä tehdyn viidennen sopimuksen voimassaolo päättyi 31 päivänä toukokuuta 2012.

                  (3)

                  Sen jälkeen, kun KEDO:n hallitus päätti lakkauttaa KEDO:n kevytvesiydinreaktorihankkeen ja vuonna 2007 päätti hoitaa sihteeristön tehtävät merkittävästi vähemmällä henkilöstöllä ja mahdollisimman pienissä tiloissa, se päätti vuonna 2011 jatkaa KEDO:n toimintaa 31 päivän toukokuuta 2012 jälkeenkin.

                  (4)

                  Sekä yhteisö että KEDO ovat ilmaisseet haluavansa jatkaa yhteistyötään, jonka tavoitteena on saattaa päätökseen kevytvesiydinreaktorihanke ja lopettaa KEDO:n toiminta asianmukaisesti,

            OVAT SOPINEET SEURAAVISTA MÄÄRÄYKSISTÄ:
      1 artikla
      Aiemman sopimuksen määräysten soveltaminen
      Ellei jossakin jäljemmässä artiklassa muuta määrätä, yhteisön ja KEDO:n välisen sopimuksen, jonka voimassaolo päättyi 31 päivänä toukokuuta 2012, soveltamista jatketaan tämän sopimuksen mukaisesti.
      2 artikla
      Yhteisön rahoitusosuus
      Yhteisö ei maksa rahoitusosuutta KEDO:n talousarvioon tämän sopimuksen nojalla.
      3 artikla
      Kesto
      Tämän sopimuksen voimassaolo päättyy 31 päivänä toukokuuta 2013. Se uudistetaan ilman eri toimenpiteitä vuosittain vuoden ajaksi, ellei jompikumpi sopimuspuoli ilmoita toiselle sopimuspuolelle aikomuksestaan irtisanoa sopimus vähintään kuukautta ennen sen voimassaolon päättymistä. Se voidaan myös purkaa välittömästi KEDO:n hallituksessa nykyisin edustettuina olevien jäsenten sitä esittäessä. Tätä sopimusta ei uusita 31 päivän toukokuuta 2015 jälkeen.
      4 artikla
      Voimaantulo
      Tämä sopimus tulee voimaan, kun yhteisö ja KEDO allekirjoittavat sen, ja sitä aletaan soveltaa 1 päivänä kesäkuuta 2012.

         Tehty Brysselissä neljäntenä päivänä heinäkuuta vuonna kaksituhattakolmetoista kahtena alkuperäiskappaleena,

               Euroopan atomienergiayhteisön puolesta

            Günther OETTINGER

         Tehty New Jerseyssä kahdentenakymmenentenäneljäntenä päivänä kesäkuuta vuonna kaksituhattakolmetoista kahtena alkuperäiskappaleena,

               Korean niemimaan energia-alan kehitysjärjestön puolesta

            David WALLACE


title: 2011/34/EU: Neuvoston päätös, annettu 8 päivänä marraskuuta 2010 , Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimukseen liitettävän, Ukrainan osallistumista unionin ohjelmiin sääteleviä yleisiä periaatteita koskevasta Euroopan unionin ja Ukrainan puitesopimuksesta tehtävän pöytäkirjan allekirjoittamisesta unionin puolesta ja sen väliaikaisesta soveltamisesta#Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimuksen pöytäkirja Ukrainan osallistumista unionin ohjelmiin sääteleviä yleisiä periaatteita koskevasta Euroopan unionin ja Ukrainan puitesopimuksesta

text:
               21.1.2011

               FI

               Euroopan unionin virallinen lehti

               L 18/2

         NEUVOSTON PÄÄTÖS,
   annettu 8 päivänä marraskuuta 2010,
   Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimukseen liitettävän, Ukrainan osallistumista unionin ohjelmiin sääteleviä yleisiä periaatteita koskevasta Euroopan unionin ja Ukrainan puitesopimuksesta tehtävän pöytäkirjan allekirjoittamisesta unionin puolesta ja sen väliaikaisesta soveltamisesta
   (2011/34/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114, 168, 169 ja 172 artiklan, 173 artiklan 3 kohdan sekä 188 ja 192 artiklan yhdessä sen 218 artiklan 5 kohdan ja 218 artiklan 8 kohdan ensimmäisen alakohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 18 päivänä kesäkuuta 2007 komission neuvottelemaan Ukrainan kanssa Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimukseen (1) liitettävä, Ukrainan osallistumista unionin ohjelmiin sääteleviä yleisiä periaatteita koskevasta puitesopimuksesta tehtävä pöytäkirja, jäljempänä ’pöytäkirja’.

               (2)

               Neuvottelut on saatu päätökseen komissiota tyydyttävällä tavalla.

               (3)

               Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön ja on sen seuraaja.

               (4)

               Pöytäkirja olisi allekirjoitettava unionin puolesta sillä varauksella, että se tehdään myöhemmin.

               (5)

               Pöytäkirjaa olisi sovellettava väliaikaisesti sen 10 artiklan mukaisesti, kunnes sen tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimukseen liitettävän, Ukrainan osallistumista unionin ohjelmiin sääteleviä yleisiä periaatteita koskevasta Euroopan unionin ja Ukrainan puitesopimuksesta tehtävän pöytäkirjan, jäljempänä ’pöytäkirja’, allekirjoittaminen unionin puolesta.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta sillä varauksella, että se tehdään.
   3 artikla
   Pöytäkirjaa sovelletaan väliaikaisesti sen allekirjoittamispäivästä lukien siihen asti kun sen tekemisen edellyttämät menettelyt on saatu päätökseen.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 8 päivänä marraskuuta 2010.

            Neuvoston puolesta

            Puheenjohtaja

         M. WATHELET

      (1)  EYVL L 49, 19.2.1998, s. 3.

      Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimuksen
      PÖYTÄKIRJA
      Ukrainan osallistumista unionin ohjelmiin sääteleviä yleisiä periaatteita koskevasta Euroopan unionin ja Ukrainan puitesopimuksesta
      EUROOPAN UNIONI, jäljempänä ’unioni’,
      ja
      UKRAINA,
      jäljempänä yhdessä ’osapuolet’,
      jotka katsovat seuraavaa:

                  (1)

                  Ukraina on tehnyt Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimuksen (1), jäljempänä ’sopimus’, joka tuli voimaan 1 päivänä maaliskuuta 1998.

                  (2)

                  Brysselissä 17 ja 18 päivänä kesäkuuta 2004 kokoontunut Eurooppa-neuvosto suhtautui myönteisesti komission tekemiin Euroopan naapuruuspolitiikkaa koskeviin ehdotuksiin ja vahvisti neuvoston 14 päivänä kesäkuuta 2004 tekemät päätelmät.

                  (3)

                  Neuvosto on sittemmin tehnyt useaan otteeseen uusia naapuruuspolitiikkaa tukevia päätelmiä.

                  (4)

                  Neuvosto ilmaisi 5 päivänä maaliskuuta 2007 tukensa 4 päivänä joulukuuta 2006 annetussa komission tiedonannossa esitellylle yleiselle ja kokonaisvaltaiselle toimintamallille, joka mahdollistaa Euroopan naapuruuspolitiikan piiriin kuuluvien maiden tapauskohtaiseen harkintaan perustuvan osallistumisen yhteisön virastojen toimintaan ja yhteisön ohjelmiin edellyttäen, että sovellettava oikeusperusta sallii osallistumisen.

                  (5)

                  Ukraina on ilmaissut halunsa osallistua useisiin unionin ohjelmiin.

                  (6)

                  Ukrainan osallistumista kuhunkin ohjelmaan koskevista erityisehdoista, erityisesti rahoitusosuudesta sekä raportointi- ja arviointimenettelyistä, olisi määrättävä komission ja Ukrainan toimivaltaisten viranomaisten välisessä yhteisymmärryspöytäkirjassa,

            OVAT SOPINEET SEURAAVAA:
      1 artikla
      Ukraina saa osallistua kaikkiin unionin nykyisiin ja tuleviin unionin ohjelmiin, joihin Ukrainan osallistuminen on tehty mahdolliseksi kyseisten ohjelmien perustamista koskevien asianomaisten säännösten mukaisesti.
      2 artikla
      Ukrainan on maksettava unionin yleiseen talousarvioon rahoitusosuus, joka määräytyy sen ohjelmiin osallistumisen perusteella.
      3 artikla
      Ukrainan edustajat saavat osallistua tarkkailijoina Ukrainaa koskevien asioiden käsittelyyn hallintokomiteoissa, jotka vastaavat niiden ohjelmien seurannasta, joiden rahoitukseen Ukraina osallistuu.
      4 artikla
      Ukrainan osallistujien esittämiin hankkeisiin ja aloitteisiin sovelletaan mahdollisuuksien mukaan samoja edellytyksiä, sääntöjä ja menettelyjä kuin asianomaisissa ohjelmissa sovelletaan jäsenvaltioihin.
      5 artikla
      Ukrainan osallistumista kuhunkin ohjelmaan koskevista erityisehdoista, erityisesti rahoitusosuudesta sekä raportointi- ja arviointimenettelyistä, määrätään komission ja Ukrainan toimivaltaisten viranomaisten välisessä yhteisymmärryspöytäkirjassa kyseessä olevissa ohjelmissa vahvistetuin perustein.
      Jos Ukraina hakee johonkin tiettyyn unionin ohjelmaan osallistumista varten unionin ulkoista apua eurooppalaista naapuruuden ja kumppanuuden välinettä koskevista yleisistä määräyksistä 24 päivänä lokakuuta 2006 annetun Euroopan parlamentin ja neuvoston asetuksen (EY) N:o 1638/2006 (2) 3 artiklan tai muun vastaavan tulevaisuudessa mahdollisesti annettavan asetuksen nojalla, jossa säädetään unionin ulkoisen avun antamisesta Ukrainalle, unionin ulkoisen avun käyttöä Ukrainassa koskevat ehdot määritellään rahoitussopimuksessa noudattaen erityisesti asetuksen (EY) N:o 1638/2006 20 artiklaa.
      6 artikla
      Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (3) mukaisesti kussakin 5 artiklan nojalla tehdyssä yhteisymmärryspöytäkirjassa määrätään, että komissio, Euroopan petostentorjuntavirasto ja Euroopan tilintarkastustuomioistuin suorittavat varainhoidon valvonnan, tilintarkastukset tai muut tarkastukset, myös hallinnolliset tutkimukset, tai että ne suoritetaan kyseisten elinten alaisuudessa.
      Varainhoidon valvonnasta ja tilintarkastuksesta, hallinnollisista toimenpiteistä, seuraamuksista ja perinnästä laaditaan yksityiskohtaiset määräykset, joiden nojalla komissiolle, Euroopan petostentorjuntavirastolle ja tilintarkastustuomioistuimelle myönnetään valtuudet, jotka vastaavat näiden toimielinten valtuuksia unioniin sijoittautuneiden edunsaajien tai toimeksisaajien osalta.
      7 artikla
      Tätä pöytäkirjaa sovelletaan sen ajan, jonka sopimus on voimassa.
      Osapuolet allekirjoittavat ja hyväksyvät tämän pöytäkirjan omien menettelyjensä mukaisesti.
      Kumpi tahansa osapuoli voi irtisanoa tämän pöytäkirjan ilmoittamalla siitä kirjallisesti toiselle osapuolelle. Pöytäkirjan voimassaolo päättyy kuuden kuukauden kuluttua päivästä, jona irtisanominen tapahtuu.
      Pöytäkirjan voimassaolon päättyminen kumman tahansa osapuolen irtisanomisen johdosta ei vaikuta 5 ja 6 artiklan määräysten mukaisiin tarkastuksiin ja valvontaan.
      8 artikla
      Kumpikin osapuoli voi tarkastella pöytäkirjan täytäntöönpanoa Ukrainan tosiasiallisen unionin ohjelmiin osallistumisen perusteella viimeistään kolmen vuoden kuluttua pöytäkirjan voimaantulopäivästä ja sen jälkeen joka kolmas vuosi.
      9 artikla
      Tätä pöytäkirjaa sovelletaan alueisiin, joihin sovelletaan Euroopan unionin toiminnasta tehtyä sopimusta siinä määrätyin edellytyksin, ja Ukrainan alueeseen.
      10 artikla
      Tämä pöytäkirja tulee voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen diplomaattiteitse sen voimaantulon edellyttämien menettelyjensä päätökseen saattamisesta.
      Osapuolet sopivat soveltavansa pöytäkirjan määräyksiä ennen sen voimaantuloa väliaikaisesti allekirjoituspäivästä lukien, sillä varauksella, että pöytäkirja tehdään myöhemmin.
      11 artikla
      Tämä pöytäkirja on erottamaton osa sopimusta.
      12 artikla
      Tämä pöytäkirja laaditaan kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja ukrainan kielellä, ja kukin teksti on yhtä todistusvoimainen.

         Съставено в Брюксел на двадесет и втори ноември две хиляди и десета година.
         Hecho en Bruselas, el veintidós de noviembre de dos mil diez.
         V Bruselu dne dvacátého druhého listopadu dva tisíce deset.
         Udfærdiget i Bruxelles den toogtyvende november to tusind og ti.
         Geschehen zu Brüssel am zweiundzwanzigsten November zweitausendzehn.
         Kahe tuhande kümnenda aasta novembrikuu kahekümne teisel päeval Brüsselis.
         Έγινε στις Βρυξέλλες, στις είκοσι δύο Νοεμβρίου δύο χιλιάδες δέκα.
         Done at Brussels on the twenty-second day of November in the year two thousand and ten.
         Fait à Bruxelles, le vingt-deux novembre deux mille dix.
         Fatto a Bruxelles, addì ventidue novembre duemiladieci.
         Briselē, divi tūkstoši desmitā gada divdesmit otrajā novembrī
         Priimta du tūkstančiai dešimtų metų lapkričio dvidešimt antrą dieną Briuselyje.
         Kelt Brüsszelben, a kétezer-tizedik év november huszonkettedik napján.
         Magħmul fi Brussell, fit-tnejn u għoxrin jum ta’ Novembru tas-sena elfejn u għaxra.
         Gedaan te Brussel, de tweeëntwintigste november tweeduizend tien.
         Sporządzono w Brukseli dnia dwudziestego drugiego listopada roku dwa tysiące dziesiątego.
         Feito em Bruxelas, em vinte e dois de Novembro de dois mil e dez.
         Întocmit la Bruxelles la douăzeci și doi noiembrie două mii zece.
         V Bruseli dňa dvadsiateho druhého novembra dvetisícdesať.
         V Bruslju, dne dvaindvajsetega novembra leta dva tisoč deset.
         Tehty Brysselissä kahdentenakymmenentenätoisena päivänä marraskuuta vuonna kaksituhattakymmenen.
         Som skedde i Bryssel den tjugoandra november tjugohundratio.
         Вчинено в мiстi Брюссель двадцять другого листопада двi тисячi десятого року.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraìne
            Pour l'Ukraine
            Per l'Ucraina
            Ukrainas vārdā –
            Ukrainos vardu
            Ukrajna részéről
            Għall-Ukraina
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            För Ukraina
            За Украïнy

         (1)  EYVL L 49, 19.2.1998, s. 3.

         (2)  EUVL L 310, 9.11.2006, s. 1.

         (3)  EYVL L 248, 16.9.2002, s. 1.